נתניהו ‎ מפחד ‎ להישאר ‎ לבד?‎ 

סיסמת ‎ "ממשלת ‎ אחדות" ‎ מועלית ‎ בכל ‎ פעם,‎ 

כאשר ‎ הממסד ‎ חושש ‎ מערעור ‎ יציבות ‎ המשטר ‎ הכלכלי־חברתי ‎ והפוליטי.‎ 


מלחמת ‎ עזה ‎ המחישה ‎ פעם ‎ נוספת, ‎ כי ‎ הליכוד ‎ היה ‎ רק‎ 
לכאורה ‎ באופוזיציה ‎ לממשלת ‎ קדימה-העבודה-ש״ס: ‎ בנימין‎ 
נתניהו, ‎ יו״ר ‎ הליכוד, ‎ התגייס ‎ להסביר ‎ את ‎ המלחמה ‎ בכל ‎ ערוץ‎ 
טלוויזיה ‎ אפשרי, ‎ ונמנע ‎ מלמתוח ‎ ביקורת ‎ כלשהי ‎ על ‎ צעדיה‎ 
של ‎ ממשלת ‎ אולמרט-ברק-לבני. ‎ עתה, ‎ משהטיל ‎ הנשיא ‎ פרס‎ 
על ‎ נתניהו ‎ להרכיב ‎ ממשלה, ‎ נראה ‎ שיו״ר ‎ הליכוד ‎ ממש‎ 
התאהב ‎ בשותפות ‎ עם ‎ מרכיבי ‎ ממשלת ‎ אולמרט.‎ 

מייד ‎ לאחר ‎ קבלת ‎ המשימה ‎ של ‎ הרכבת ‎ הממשלה, ‎ הכריז‎ 
נתניהו, ‎ כי ‎ הוא ‎ ינסה ‎ לכונן ‎ "ממשלה ‎ רחבה" ‎ עם ‎ קדימה ‎ ועם‎ 
העבודה, ‎ וזאת ‎ נוסף ‎ לסיעות ‎ הימין ‎ שהמליצו ‎ עליו ‎ והמוזמנות‎ 
לממשלתו: ‎ "ישראל ‎ ביתנו", ‎ ש״ס, ‎ יהדות ‎ התורה, ‎ "האיחוד‎ 
הלאומי" ‎ ו״הבית ‎ היהודי".‎ 

פורמלית, ‎ התמיכה ‎ בו ‎ מצד ‎ סיעות ‎ המייצגות ‎ 65  ח״כים,‎ 
מאפשרת ‎ לנתניהו ‎ להקים ‎ ממשלה ‎ בלי ‎ קדימה ‎ והעבודה. ‎ אך‎ 
נתניהו ‎ פוחד ‎ להישאר ‎ לבד ‎ עם ‎ הימין ‎ הקיצוני, ‎ וזאת ‎ מכמה‎ 
סיבות:‎ 

ראשית, ‎ הוא ‎ חושש ‎ ליחסם ‎ של ‎ ממשל ‎ בוש ‎ ושל ‎ האיחוד‎ 
האירופי ‎ לממשלה ‎ של ‎ הימין ‎ הקיצוני;‎ 

שנית, ‎ הוא ‎ זקוק ‎ לקדימה/העבודה, ‎ כדי ‎ להמשיך ‎ במשא-‎ 
ומתן ‎ לכאורה ‎ עם ‎ הפלסטינים‎ ; 

שלישית, ‎ הצמרת ‎ הכלכלית ‎ הישראלית ‎ חוששת‎ 
מההשלכות ‎ החברתיות ‎ של ‎ המשבר ‎ הכלכלי ‎ המעמיק,‎ 
האבטלה ‎ והגידול ‎ המואץ ‎ בחובות ‎ האבודים ‎ של ‎ המערכת‎ 
הבנקאית. ‎ לכן ‎ היא ‎ מעוניינת ‎ בממשלת ‎ "אחדות" ‎ לאומית",‎ 
שתוכל, ‎ עם ‎ התנגדות ‎ פרלמנטרית-ציבורית ‎ מעטה ‎ ככל‎ 
האפשר, ‎ לבצע ‎ את ‎ הצעדים ‎ הכלכליים, ‎ שההון ‎ מעוניין ‎ בהם:‎ 
תמיכה ‎ ממשלתית ‎ נדיבה ‎ בהון, ‎ שחיקת ‎ שכר, ‎ קיצוצים ‎ נוספים‎ 
בזכויות ‎ העובדים, ‎ והתייצבות ‎ נחרצת ‎ של ‎ מוסדות ‎ הכפייה ‎ - 
משטרה, ‎ בתי ‎ משפט ‎ -  נגד ‎ כל ‎ התנגדות ‎ להעמסת ‎ נטל‎ 
המשבר ‎ על ‎ העובדים.‎ 

בעת ‎ כתיבת ‎ שורות ‎ אלה, ‎ טרם ‎ התקיימו ‎ הפגישות ‎ של‎ 
נתניהו ‎ עם ‎ ציפי ‎ לבני ‎ ועם ‎ אהוד ‎ ברק, ‎ ולכן ‎ מוקדם ‎ לומר, ‎ אם‎ 
הם ‎ יבלעו ‎ את ‎ הפיתיון ‎ שהוא ‎ מציע ‎ להם: ‎ "שותפות ‎ מלאה‎ 


בקביעת ‎ מדיניות ‎ הממשלה", ‎ תיקים ‎ בכירים, ‎ וחקיקה‎ 
"מוסכמת".‎ 

תמר ‎ גו־דינסקי‎ 

איום ‎ חמור ‎ על ‎ חופש ‎ הביטוי‎ 

"הודעת ‎ היועץ ‎ המשפטי ‎ לממשלה, ‎ מני ‎ מזוז, ‎ לפיה ‎ הוא‎ 
שוקל ‎ הגשת ‎ כתב ‎ אישום ‎ נגד ‎ יו״ר ‎ חד״ש, ‎ ח״כ ‎ מוחמר ‎ ברכה,‎ 
בשל ‎ עבירות ‎ שעבר ‎ לכאורה ‎ במהלך ‎ השתתפותו ‎ בשלוש‎ 
הפגנות ‎ -  היא ‎ מעשה ‎ מקומם״ ‎ -  אמר ‎ ח״כ ‎ דב ‎ חנין‎ (חד״ש)‎ 
בנאומו ‎ בעצרת ‎ החגיגית ‎ לציון ‎ הצלחת ‎ חד״ש ‎ בבחירות‎ 
לכנסת, ‎ שנערכה ‎ באום ‎ אל-פחם ‎ (21.2).‎ 

ח״כ ‎ חנין ‎ הוסיף, ‎ כי ‎ האירועים ‎ שבהם ‎ מדובר ‎ הם ‎ שלוש‎ 
הפגנות, ‎ ששתיים ‎ מהם ‎ נערכו ‎ ברישיון ‎ בתל-אביב, ‎ בהקשר‎ 
של ‎ מלחמת ‎ לבנון ‎ השנייה, ‎ והשלישית ‎ -  הפגנה ‎ בבלעין.‎ 
באחת ‎ ההפגנות, ‎ הגן ‎ ח״כ ‎ ברכה ‎ על ‎ פעיל ‎ השלום ‎ אורי ‎ אבנרי‎ 
מפני ‎ התנכלות ‎ של ‎ שוטרים.‎ 

דב ‎ חנין: ‎ "בשלוש ‎ ההפגנות, ‎ היה ‎ על ‎ המשטרה ‎ להגן ‎ על‎ 
זכותם ‎ של ‎ אזרחים ‎ להפגין. ‎ אך ‎ במקום ‎ זאת, ‎ המשטרה ‎ יזמה‎ 
פרובוקציות, ‎ ביצעה ‎ חקירות ‎ נגד ‎ יו״ר ‎ תנועה ‎ פוליטית, ‎ ואילו‎ 
היועץ ‎ המשפטי ‎ מכין ‎ נגדו ‎ כתב ‎ אישום. ‎ האשמות ‎ נגד ‎ ח״כ‎ 
ברכה ‎ הן ‎ מופרכות, ‎ ומטרתן ‎ היחידה ‎ -  חתירה ‎ תחת ‎ חופש‎ 
הביטוי ‎ וההפגנה ‎ בישראל. ‎ ההתנכלות ‎ לח״כ ‎ ברכה ‎ מדאיגה‎ 
במיוחד ‎ על ‎ רקע ‎ ניצחון ‎ הימין ‎ בבחירות ‎ לכנסת ‎ ויש ‎ לראות‎ 
בה ‎ אות ‎ אזהרה ‎ לבאות".‎ 

האולם, ‎ בו ‎ נערכה ‎ העצרת ‎ באום ‎ אל-פחם, ‎ היה ‎ מלא ‎ מפה‎ 
לפה ‎ פעילים ‎ ותומכים ‎ של ‎ מק״י ‎ וחד״ש. ‎ תזמורת ‎ של ‎ סניף‎ 
נצרת ‎ של ‎ בנק״י ‎ קידמה ‎ את ‎ פני ‎ הבאים.‎ 

בעצרת ‎ נשאו ‎ דברים, ‎ נוסף ‎ לח״כ ‎ דב ‎ חנין, ‎ ד״ר ‎ עפו‎ 
אגבריה, ‎ המושבע ‎ השבוע ‎ כחבר ‎ כנסת, ‎ ח״כ ‎ חנא ‎ סוייד‎ 
וח״כ ‎ מוחמד ‎ ברכה ‎ -  כולם ‎ בסיעת ‎ חד״ש ‎ בכנסת. ‎ הדוברים‎ 
העלו ‎ על ‎ נס ‎ את ‎ מסירות ‎ החברים ‎ היהודים ‎ והערבים, ‎ שהניבו‎ 
את ‎ ההצלחה ‎ הרבה ‎ בבחירות, ‎ והדגישו ‎ את ‎ האתגרים‎ 
החשובים, ‎ העומדים ‎ בפני ‎ חד״ש ‎ בתנאים ‎ של ‎ ממשלת ‎ ימין.‎ 


פוליטיקה ‎ /2‎ 


מקדמות ‎ סדר ‎ יום ‎ פמיניסטי ‎ בחד״ש‎ 

במפגש ‎ ראשון ‎ של ‎ נשים ‎ וגברים, ‎ המעוניינים ‎ לקדם ‎ סדר‎ 
יום ‎ פמיניסטי ‎ של ‎ חד״ש ‎ ובתנועת ‎ חד״ש ‎ עצמה, ‎ הוחלט‎ 
להשתתף ‎ בהפגנה ‎ לציון ‎ יום ‎ האישה ‎ הבינלאומי‎ (שתתקיים‎ 
בשבת, ‎ 7.3, ‎ בצהריים ‎ בתל-אביב) ‎ ולגייס ‎ אליה‎ 
משתתפות/ים, ‎ וכן ‎ ליזום ‎ מפגש ‎ עם ‎ נשים ‎ פעילות ‎ בנצרת.‎ 

המפגש, ‎ שהתקיים ‎ ב־20.2 ‎ בתל-אביב, ‎ בנוכחות ‎ פעילה‎ 
של ‎ 25  נשים ‎ וגברים, ‎ היה ‎ הראשון ‎ מסוגו ‎ לאחר ‎ הבחירות‎ 
לכנסת. ‎ בבחירות ‎ אלה ‎ הגדילה ‎ חד״ש ‎ את ‎ ייצוגה, ‎ אך ‎ כפי‎ 
שהדגישו ‎ רבות ‎ מהמשתתפות/ים, ‎ נותרה ‎ בעינה ‎ הבעיה‎ 
החריפה ‎ של ‎ העדר ‎ נשים ‎ בסיעה ‎ שנבחרה.‎ 

תמר ‎ גוז׳נסקי ‎ פתחה ‎ את ‎ המפגש ‎ בסקירה ‎ היסטורית ‎ קצרה‎ 
של ‎ בניית ‎ חד״ש ‎ והנושא ‎ הפמיניסטי ‎ בחד״ש ‎ והציגה ‎ כמה‎ 
הצעות ‎ לפעולה. ‎ את ‎ הדיון ‎ עצמו ‎ הנחתה ‎ נורית ‎ חג׳אג׳,‎ 
שהייתה ‎ המועמדת ‎ הששית ‎ ברשימת ‎ חד״ש ‎ לכנסת.‎ 

הנושאים ‎ העיקריים ‎ שהועלו ‎ בדברי ‎ המשתתפות/ים ‎ היו‎ 
המקום ‎ של ‎ הנשים ‎ ושל ‎ הנושא ‎ הפמיניסטי ‎ בבניית ‎ שמאל‎ 
חדש; ‎ המערכה ‎ נגד ‎ מנגנוני ‎ ההדרה ‎ של ‎ נשים ‎ והדרכים‎ 
להבטחת ‎ ייצוג ‎ של ‎ נשים ‎ בחד״ש; ‎ המשימה ‎ של ‎ תיווך ‎ בין‎ 
נשים ‎ לבין ‎ הח״כים ‎ של ‎ חד״ש, ‎ במטרה ‎ לקדם ‎ את ‎ פתרון‎ 
הבעיות ‎ שמעסיקות ‎ אותן, ‎ וליזום ‎ הצעות ‎ חוק ‎ בכיוון ‎ הזה;‎ 
שילוב ‎ הנשים ‎ בפריפריה ‎ בפעילות ‎ של ‎ חד״ש‎ ;  הצורך ‎ בגיבוש‎ 
אמירה ‎ פמיניסטית ‎ ייחודית ‎ של ‎ חד״ש ‎ כתנועה ‎ פוליטית-‎ 
חברתית ‎ ובעיצובה ‎ של ‎ חד״ש ‎ כבית ‎ לנשים.‎ 

המפגש ‎ הבא ‎ של ‎ הקבוצה ‎ יתקיים ‎ ביום ‎ ר, ‎ 20.3, ‎ בשעה‎ 
10.30  באולם ‎ הגדה ‎ השמאלית, ‎ אחד ‎ העם ‎ 70, ‎ ת״א.‎ 

המעוניינות/ים ‎ להצטרף ‎ לרשת ‎ הקשר ‎ של ‎ הקבוצה‎ 
הפמיניסטית ‎ בחד״ש ‎ יכתבו ‎ אל: ‎ 1ו.ן0׳ו0.ו301351ו1@0)חו‎ 

אלף ‎ ציינו ‎ 4  שנים ‎ למאבק ‎ בבלעין‎ 
ובהם ‎ ח״כ ‎ ברכה ‎ ודייר ‎ עפו ‎ אגבריה‎ 

יותר ‎ מאלף ‎ פלסטינים ‎ וישראלים ‎ השתתפו ‎ ב־20.2 ‎ בהפגנה‎ 
לציון ‎ ארבע ‎ שנים ‎ למאבק ‎ בגדר ‎ האפרטהייד, ‎ הנמתחת ‎ על‎ 
אדמות ‎ הכפר ‎ בלעין. ‎ כשהמפגינים ‎ התקרבו ‎ לגדר, ‎ הפעילו‎ 
שוטרי ‎ מג״ב ‎ אמצעים ‎ לפיזור ‎ הפגנות ‎ ופיזרו ‎ כמויות ‎ גדולות‎ 
של ‎ גז ‎ מדמיע. ‎ כמה ‎ מפגינים ‎ נפגעו ‎ משאיפת ‎ גז.‎ 

בין ‎ המפגינים ‎ הרבים ‎ שהגיעו ‎ לבלעין ‎ היו ‎ ראש ‎ הממשלה‎ 
הפלסטיני, ‎ סלאם ‎ פיאד, ‎ חברים ‎ בפרלמנט ‎ הפלסטיני, ‎ וביניהם‎ 
מוסטפא ‎ ברגותי. ‎ בהפגנה ‎ השתתפו ‎ כמו-כן ‎ יו״ר ‎ חד״ש, ‎ ח״כ‎ 
מוחמד ‎ ברכה, ‎ וחבר ‎ הכנסת ‎ המיועד ‎ של ‎ חד״ש, ‎ ד״ר ‎ עפו‎ 
אגבריה.‎ 

כנס ‎ באוני ‎ ת״א ‎ לציון ‎ 90  שנה ‎ למק״י‎ 

כנס ‎ אקדמי ‎ לציון ‎ 90  שנה ‎ להקמת ‎ המפלגה ‎ הקומוניסטית‎ 
הישראלית ‎ (מק״י) ‎ ייערך ‎ ב-25 ‎ במרס ‎ באוניברסיטת ‎ ת״א.‎ 
לארגון ‎ הכנס ‎ חברו ‎ אוניברסיטת ‎ ת״א ‎ והאוניברסיטה ‎ הפתוחה‎ 
והוא ‎ יתקיים ‎ באולם ‎ כס ‎ המשפט ‎ בין ‎ השעות ‎ 9.30  -19.00.‎ 

בין ‎ משתתפי ‎ הכנס: ‎ פרופ׳ ‎ אניטה ‎ שפירא ‎ (אוני׳ ‎ תל-אביב),‎ 
פרופ׳ ‎ דניאל ‎ בר-טל‎ (אונ׳ ‎ תל־אביב), ‎ ד״ר ‎ אנגליקה ‎ טים ‎ (קרן‎ 
רוזה ‎ לוקסמבורג), ‎ פרופ׳ ‎ יואב ‎ פלד ‎ (אונ׳ ‎ תל-אביב), ‎ ד״ר‎ 
מריו ‎ קסלר ‎ (אונ׳ ‎ פוטסדם), ‎ ד״ר ‎ אמל ‎ ג׳מאל‎ (אונ׳ ‎ תל-אביב),‎ 
המשורר ‎ סמיח ‎ אל-קאסם, ‎ ד״ר ‎ אורי ‎ רם ‎ (אוניברסיטת ‎ בן-‎ 
גוריון), ‎ ח״כ ‎ ד״ר ‎ דב ‎ הנין‎ (חד״ש), ‎ שר ‎ הקליטה ‎ לשעבר ‎ יאיר‎ 
צבן, ‎ פרופ׳ ‎ ששון ‎ סומך‎ (אונ׳ ‎ תל-אביב), ‎ ד״ר ‎ אילנה ‎ קאופמן‎ 


(האוניברסיטה ‎ הפתוחה), ‎ חברת ‎ הכנסת ‎ לשעבר ‎ תמר ‎ גוז׳נסקי‎ 
ומזכ״ל ‎ מק״י, ‎ מוחמד ‎ נפאע.‎ 

תגובה‎ 

מה ‎ למדת ‎ היום, ‎ איש ‎ שמאל ‎ יקר?‎ 

בעקבות ‎ מאמרה ‎ של ‎ תמר ‎ גודנסקי ‎ "מסקנות ‎ נמהרות ‎ על‎ 
מות ‎ השמאל״ ‎ (זו ‎ הדרך״, ‎ 18.2, ‎ וגם ‎ באתר ‎ 1161ץ), ‎ ציפיתי‎ 
לשמוע, ‎ מה ‎ יש ‎ לראשי ‎ מרצ ‎ לומר ‎ בתגובה ‎ לקריאה ‎ לחשיבה‎ 
חדשה ‎ של ‎ השמאל ‎ ולהושטת ‎ היד ‎ של ‎ חד״ש. ‎ ואכן, ‎ ב-19‎ 
בפברואר ‎ ראו ‎ אור ‎ ב״הארץ" ‎ שני ‎ מאמרים ‎ של ‎ אישים‎ 
בהנהגה ‎ של ‎ מרצ ‎ או ‎ מקורבים ‎ אליה- ‎ ד״ר ‎ צביה ‎ גרינפילד‎ 
וד״ר ‎ אלכסנדר ‎ יעקובסון.‎ 

אז ‎ מה ‎ למדו ‎ אנשי ‎ מרצי‎ 

צביה ‎ גרינפילד, ‎ שכיהנה ‎ בסיעת ‎ מרצ ‎ בכנסת ‎ ה־17 ‎ במשך‎ 
חודשים ‎ ספורים ‎ והייתה ‎ מועמדת ‎ במקום ‎ ה-7 ‎ ברשימת‎ 
התנועה ‎ החדשה ‎ -  מרצ ‎ לכנסת ‎ ה-18, ‎ למדה ‎ בכלל,‎ 
שההצבעה ‎ ההגיונית ‎ בבחירות ‎ האחרונות ‎ הייתה ‎ דווקא‎ 
לרשימת... ‎ קדימה. ‎ וכך ‎ כותבת ‎ גרינפילד:‎ 

"בוחרי ‎ השמאל, ‎ שהצביעו ‎ ללבני, ‎ הצביעו ‎ למעשה ‎ על‎ 
כיוון ‎ הפעולה ‎ היחידי ‎ והאפשרי ‎ והמתבקש ‎ מעתה: ‎ שיתוף‎ 
פעולה ‎ ממוקד ‎ של ‎ כל ‎ הכוחות ‎ הפוליטיים ‎ והחברתיים,‎ 
המסכימים, ‎ שהקמתה ‎ של ‎ מדינה ‎ פלסטינית ‎ עצמאית, ‎ תוך‎ 
שמירה ‎ על ‎ ביטחון ‎ אזרחי ‎ ישראל, ‎ היא ‎ הסוגיה ‎ המרכזית‎ 
והמהותית ‎ ביותר ‎ שמעיקה ‎ זה ‎ שנים ‎ על ‎ החברה ‎ הישראלית".‎ 

אכן, ‎ סיום ‎ הכיבוש ‎ וכינון ‎ המדינה ‎ הפלסטינית ‎ העצמאית‎ 
בצד ‎ ישראל ‎ הוא ‎ המשימה ‎ החשובה ‎ ביותר. ‎ אך ‎ איך ‎ מתקשרת‎ 
לכך ‎ לבני? ‎ הרי ‎ לבני ‎ שירתה ‎ בממשלות ‎ שרון ‎ ואולמרט‎ 
והייתה ‎ שותפה ‎ מלאה ‎ להינתקות ‎ הצינית ‎ ולסגירת ‎ המעברים,‎ 
למלחמות ‎ לבנון ‎ השנייה ‎ ועזה, ‎ להצגה ‎ חסרת ‎ התוחלת ‎ של‎ 
מו״מ ‎ עם ‎ הרשות ‎ הפלסטינית.‎ 

אך ‎ גרינפילד ‎ אינה ‎ מסתפקת ‎ בהתמוגגות ‎ למראה ‎ קדימה,‎ 
לבני ‎ ובוחרי ‎ מרצ ‎ שהצביעו ‎ "כן". ‎ בהמשך ‎ מאמרה, ‎ היא‎ 
מציעה ‎ לראות ‎ גם ‎ בליברמן ‎ פרטנר ‎ אפשרי ‎ להשגת ‎ ההסדר ‎ של‎ 
שתי ‎ מדינות. ‎ ואם ‎ לא ‎ די ‎ בכך, ‎ היא ‎ מציעה ‎ לדחוק ‎ הצידה ‎ את‎ 
"יחסו ‎ המחפיר ‎ של ‎ ליברמן ‎ למיעוט ‎ הערבי", ‎ שכן ‎ זה ‎ נושא‎ 
פחות ‎ חושב ‎ מ״הסיכוי" ‎ להגיע ‎ לשלום ‎ ישראלי-פלסטיני‎ 
בתמיכת ‎ ליברמן. ‎ מה ‎ נאמר? ‎ לקרוא ‎ ולשפשף ‎ את ‎ העיניים ‎ י 

אלכסנדר ‎ יעקובסון, ‎ המלמד ‎ באוניברסיטה ‎ העברית, ‎ ואשר‎ 
נמנה ‎ בעבר ‎ עם ‎ חברי ‎ הנהגת ‎ מרצ, ‎ כותב ‎ בפתיחת ‎ מאמרו:‎ 

"בעקבות ‎ תבוסת ‎ מרצ ‎ בבחירות ‎ רבו ‎ כצפוי ‎ הקולות‎ 
הקוראים ‎ לה ‎ 'לחדד ‎ עמדות' ‎ -  כלומר, ‎ להתקרב ‎ ■ותר‎ 
לחד״ש".‎ 

אך ‎ יעקובסון ‎ מתנגד ‎ לקריאות ‎ אלה, ‎ ואת ‎ התנגדותו ‎ הוא‎ 
עוטף ‎ בטענה, ‎ לפיה ‎ השמאל ‎ הרדיקלי ‎ מגבה ‎ את ‎ "הלאומנות‎ 
הערבית ‎ משני ‎ צדי ‎ הקו ‎ הירוק" ‎ ובכלל ‎ מתנגד ‎ לזכות ‎ קיומה‎ 
של ‎ ישראל. ‎ וכך, ‎ בנופפו ‎ בטענות ‎ הנדושות ‎ של ‎ הימין,‎ 
יעקובסון ‎ מציע ‎ סדר ‎ יום ‎ משלו ‎ לשמאל ‎ הציוני: ‎ לחדד ‎ עמדות‎ 
רק ‎ בכל ‎ הנוגע ‎ במה ‎ שנוגע ‎ בלאומנות ‎ הערבית, ‎ כי ‎ לגבי‎ 
הלאומנות ‎ היהודית, ‎ מבחינתו ‎ הכל ‎ כבר ‎ נאמר ‎ (מומלץ ‎ לו‎ 
לקרוא ‎ את ‎ גרינפילד ‎ על ‎ ׳ליברמן ‎ השותף ‎ לחזון ‎ שתי ‎ מדינות׳).‎ 

נותר ‎ לקוות, ‎ שמכיוון ‎ מרצ ‎ יישמעו ‎ גם ‎ קולות ‎ אחרים‎ 
לגמרי, ‎ הקוראים ‎ להתקרב ‎ יותר ‎ לחד״ש ‎ ולשתף ‎ פעולה ‎ עמה.‎ 

עמירם ‎ לוי, ‎ תל-אביב‎ 


בונים ‎ שמא‎ ל/‎ 3 


ללמוד ‎ לדבר ‎ רוסית, ‎ או ‎ לפחות ‎ עם ‎ הרוסים‎ 

שמאל ‎ רחב ‎ צריך ‎ להכיל ‎ בתוכו ‎ קבוצות ‎ חברתיות ‎ רבות,‎ 

הנאבקות ‎ לשלום, ‎ לשוויון ‎ ולקיום ‎ הוגן.‎ 


מאת ‎ אור ‎ שי‎ 

בבחירות ‎ המוניציפאליות ‎ בחיפה, ‎ ישבתי ‎ כחבר ‎ ועדת ‎ קלפי‎ 
מטעם ‎ רשימת ‎ חד״ש ‎ באחת ‎ הקלפיות ‎ בעיר. ‎ אחוזי ‎ ההצבעה‎ 
לא ‎ היו ‎ גבוהים ‎ (נושא ‎ למאמר ‎ אחר), ‎ ולחברי ‎ הועדה ‎ היה‎ 
הרבה ‎ זמן ‎ פנוי ‎ לשוחח ‎ ביניהם. ‎ ואכן, ‎ דברים ‎ רבים ‎ למדנו ‎ זה‎ 
מזו.‎ 

מזכירת ‎ הקלפי, ‎ לדוגמא, ‎ למדה ‎ ממני, ‎ שאם ‎ הכינוי ‎ שלנו‎ 
הוא ‎ חד״ש, ‎ זה ‎ אינו ‎ אומר ‎ שאנחנו ‎ נגד ‎ התושבים ‎ הוותיקים‎ 
בעיר. ‎ אני ‎ למדתי ‎ מנציגת ‎ בל״ד ‎ בוועדה, ‎ אישה ‎ ערביה ‎ צעירה,‎ 
על ‎ ההתלבטויות ‎ שלה: ‎ היא ‎ סיפרה ‎ לי, ‎ שעד ‎ לשבוע ‎ שלפני‎ 
הבחירות ‎ היא ‎ עדיין ‎ התלבטה ‎ בין ‎ וליד ‎ ח׳מיס ‎ (מועמד ‎ בל״ד‎ 
לראשות ‎ העיר) ‎ לבין ‎ יעקב ‎ בורובסקי‎ (המועמד ‎ של ‎ ליברמן‎ 
לאותו ‎ תפקיד). ‎ היו ‎ לה ‎ מגוון ‎ שיקולים, ‎ אבל ‎ משום ‎ מה ‎ אף ‎ לא‎ 
אחד ‎ מהם ‎ לא ‎ כלל ‎ את ‎ העובדה, ‎ שהמפלגה ‎ של ‎ בורובסקי‎ 
רוצה ‎ לבטל ‎ לה ‎ את ‎ האזרחות.‎ 

אך ‎ הסיפור ‎ הכי ‎ מעניין ‎ היה, ‎ ללא ‎ ספק, ‎ של ‎ נציג ‎ "ישראל‎ 
ביתנו"‎ (מפלגתו ‎ של ‎ ליברמן) ‎ בוועדה. ‎ כשהשיחה ‎ התקדמה,‎ 
כדרכן ‎ של ‎ שיחות, ‎ לעבר ‎ נושאים ‎ פוליטיים ‎ ארציים, ‎ נשא‎ 
אותו ‎ נציג ‎ נאום ‎ מלא ‎ להט ‎ על ‎ הדחיפות ‎ שביציאת ‎ ישראל‎ 
מהשטחים‎ ;  על ‎ כך ‎ שכבר ‎ מזמן ‎ היו ‎ צריכות ‎ להיות ‎ פה ‎ שתי‎ 
מדינות; ‎ ועל ‎ כך ‎ ששמעון ‎ פרס ‎ היה ‎ ראש ‎ הממשלה ‎ הכי ‎ טוב‎ 
אי-פעם. ‎ עם ‎ הקביעה ‎ האחרונה ‎ קשה ‎ לי ‎ להסכים, ‎ אבל ‎ מה ‎ עם‎ 
האחרות? ‎ האין ‎ זה ‎ מוזר ‎ לשמוע ‎ התבטאות ‎ כזאת ‎ מנציג‎ 
מפלגת ‎ ימין ‎ קיצוני? ‎ ואכן, ‎ אחת ‎ מחברות ‎ הוועדה ‎ הציגה ‎ לו‎ 
את ‎ השאלה ‎ הטבעית: ‎ "אז ‎ למה ‎ אתה ‎ עובד ‎ אצל ‎ ליברמן?",‎ 
ותשובתו ‎ הייתה ‎ פשוטה‎ :  "כי ‎ אני ‎ רוסי".‎ 

והנה ‎ אני ‎ מגיע ‎ לנקודה ‎ שלי: ‎ יוצאי ‎ ברית-המועצות ‎ לשעבר‎ 
לא ‎ רשומים ‎ בטאבו ‎ על ‎ שמו ‎ של ‎ ליברמן. ‎ העובדה, ‎ שמפלגת‎ 
״ישראל ‎ ביתנו״ ‎ קיבלה ‎ 10  מנדטים ‎ מהציבור ‎ דובר ‎ הרוסית‎ 
(נתוני ‎ ״הארץ״, ‎ 16.2), ‎ אינה ‎ נובעת ‎ מכך ‎ שהוא ‎ השיג ‎ כל ‎ כך‎ 
הרבה ‎ הישגים ‎ פוליטיים ‎ עבורם, ‎ אלא ‎ מכך ‎ שהוא ‎ פחות ‎ או‎ 
יותר ‎ הכוח ‎ הפוליטי ‎ היחיד ‎ הפעיל ‎ בציבור ‎ הזה. ‎ גם ‎ העובדה,‎ 
שהתקשורת ‎ הישראלית ‎ בשפה ‎ הרוסית ‎ היא ‎ ימנית, ‎ רובה‎ 
ככולה, ‎ תרמה ‎ למצב ‎ הזה. ‎ אבל ‎ אי ‎ אפשר ‎ להאשים ‎ רק ‎ את ‎ כל‎ 
העולם ‎ ואחותו ‎ -  גם ‎ אנחנו ‎ בשמאל ‎ אשמים. ‎ יוצאי ‎ ברית-‎ 
המועצות ‎ לשעבר ‎ הם ‎ אוכלוסיית ‎ יעד, ‎ שהצלחנו ‎ לפספס ‎ שוב‎ 
ושוב.‎ 

סיסמת ‎ הבחירות ‎ של ‎ חד״ש ‎ הייתה ‎ "בונים ‎ שמאל ‎ חדש".‎ 
במהלך ‎ מערכת ‎ הבחירות ‎ לא ‎ יכולנו ‎ להתפנות ‎ לעבודת ‎ עומק‎ 
בקרב ‎ הציבור ‎ דובר ‎ הרוסית, ‎ משום ‎ שהזמן ‎ היה ‎ קצר‎ 
והמלאכה ‎ מרובה. ‎ אך ‎ ביום ‎ שאחרי ‎ הבחירות ‎ מוטלת ‎ עלינו,‎ 
חברי ‎ המפלגה ‎ הקומוניסטית ‎ הישראלית, ‎ וגם ‎ על ‎ שותפינו‎ 
בחד״ש ‎ ובשמאל ‎ בכלל, ‎ החובה ‎ לפעול ‎ בקרב ‎ יוצאי ‎ ברית-‎ 
המועצות ‎ לשעבר. ‎ שמאל ‎ אמיתי ‎ צריך ‎ להיות ‎ שמאל ‎ רחב,‎ 
שמאל ‎ שמכיל ‎ בתוכו ‎ הרבה ‎ קבוצות ‎ שנאבקות ‎ לשוויון‎ 
ולקיום ‎ הוגן, ‎ שמאל ‎ שמדבר ‎ הרבה ‎ שפות.‎ 


זה ‎ לא ‎ הולך ‎ להיות ‎ קל. ‎ המושג ‎ "מפלגה ‎ קומוניסטית"‎ 
והדגל ‎ האדום ‎ מעוררים ‎ אצל ‎ חלקים ‎ בציבור ‎ זה ‎ קונוטציות‎ 
שליליות ‎ למדי, ‎ מימים ‎ שבהם ‎ רודנים ‎ השתמשו ‎ בהם, ‎ כדי‎ 
לכסות ‎ על ‎ שלטון ‎ דיכוי ‎ אכזרי. ‎ אבל ‎ גם ‎ אם ‎ המשימה ‎ אינה‎ 
קלה, ‎ יש ‎ בה ‎ סיכויים ‎ לא-מבוטלים: ‎ מדובר ‎ בציבור‎ 
שההעסקה ‎ דרך ‎ חברות ‎ כוח-אדם ‎ פוגעת ‎ בו ‎ מאוד, ‎ ולכן ‎ הוא‎ 
פתוח ‎ לנושאים ‎ כמו ‎ עבודה ‎ מאורגנת ‎ וזכויות ‎ חברתיות. ‎ הוא‎ 
פתוח ‎ גם ‎ לנושאים ‎ של ‎ הפרדת ‎ דת ‎ ומדינה, ‎ נישואים ‎ אזרחיים‎ 
וכיוב/ ‎ ולעיתים ‎ קרובות ‎ חש ‎ שהיחס ‎ כלפיו ‎ גזעני.‎ 

שמאל ‎ חדש ‎ ורחב ‎ בחברה ‎ הישראלית ‎ צריך ‎ לדבר ‎ עברית‎ 
וערבית, ‎ אבל ‎ גם ‎ רוסית ‎ ואמהרית ‎ (אגב, ‎ חשוב ‎ לציין ‎ שגם‎ 
יוצאי ‎ אתיופיה ‎ לא ‎ רשומים ‎ בטאבו ‎ על ‎ שם ‎ המפד״ל). ‎ אם‎ 
אנחנו ‎ רוצים ‎ לבנות ‎ אלטרנטיבה ‎ של ‎ שלום, ‎ סביבה‎ 
וסוציאליזם ‎ בארץ ‎ הזאת ‎ -  כדאי ‎ להתחיל ‎ לעבוד ‎ על ‎ הרוסית‎ 
שלנו,‎ _ 

וגם ‎ ברחוב ‎ שלנו ‎ מתרגש ‎ חג‎ 

רחוב ‎ תל-אביבי ‎ הומה ‎ פעילי ‎ חד״ש ‎ אינו ‎ חזון ‎ נפרץ, ‎ אבל‎ 
בימים ‎ אלה ‎ גם ‎ זה ‎ מצב ‎ עובדתי: ‎ כך ‎ נראה ‎ רחוב ‎ אחד ‎ העם,‎ 
בקטע ‎ שבין ‎ מונטפיורי ‎ לבצלאל ‎ יפה, ‎ כאשר ‎ משתתפי‎ 
ההתכנסות ‎ החגיגית ‎ באולם ‎ הגדה ‎ השמאלית ‎ לסיכום ‎ מערכת‎ 
הבחירות ‎ של ‎ חד״ש ‎ לכנסת ‎ (15.2) ‎ יצאו ‎ מהאולם ‎ לרחוב,‎ 
והתגוררו ‎ שם ‎ בקבוצות ‎ להחליף ‎ חוויות ‎ ולדבר ‎ על ‎ העתיד.‎ 

בשעה ‎ היעודה ‎ זרמו ‎ למקום ‎ עוד ‎ ועוד ‎ פעילים, ‎ רובם ‎ ככולם‎ 
צעירים, ‎ והאולם ‎ התמלא ‎ עד ‎ אפס ‎ מקום. ‎ אך ‎ הנהירה ‎ נמשכה,‎ 
ואז ‎ נשמעה ‎ הקריאה ‎ -  "אפשר ‎ לשבת ‎ גם ‎ על ‎ הבימה". ‎ עשרות‎ 
עלו ‎ לבימה, ‎ ועדיין ‎ היו ‎ כאלה ‎ שנותרו ‎ בחדר ‎ המדרגות. ‎ ואז‎ 
נשמעה ‎ קריאה ‎ נוספת: ‎ "אלה ‎ שעל ‎ הבימה ‎ נקראים ‎ לעמוד,‎ 
כדי ‎ לאפשר ‎ לכולם ‎ להיכנס ‎ לאולם".‎ 

אך ‎ לא ‎ רק ‎ הצפיפות ‎ החמה ‎ והמחבקת ‎ איפיינה ‎ את‎ 
ההתכנסות. ‎ במהלכה ‎ נאמרו ‎ דברים ‎ נכוחים ‎ על ‎ הסכנות‎ 
והסיכויים ‎ שבמצב ‎ הפוליטי ‎ שלאחר ‎ הבחירות ‎ לכנסת, ‎ וגם ‎ על‎ 
הקשיים ‎ והאפשרויות ‎ לבנות ‎ שמאל ‎ חדש, ‎ יהודי-ערבי ‎ בעל‎ 
משקל ‎ בחברה ‎ הישראלית. ‎ כאלה ‎ היו ‎ הדברים ‎ שנשאו ‎ ח״כ ‎ רב‎ 
חנין, ‎ ח״כ ‎ מוחמר ‎ ברכה, ‎ פרופ׳ ‎ דני ‎ רבינוביץ׳, ‎ נורית ‎ חג׳אג׳,‎ 
עינת ‎ פודחורני, ‎ שרון ‎ למון, ‎ ענת ‎ הוד, ‎ פארי ‎ שביטה, ‎ צביקה‎ 
בשור, ‎ תמר ‎ גוז׳נסקי, ‎ אמג׳ד ‎ שביטה, ‎ ד״ר ‎ חררדו ‎ לייבנר.‎ 

היו ‎ בדברים ‎ שנאמרו ‎ הדגשים ‎ שונים ‎ וזוויות ‎ ראייה ‎ שונות.‎ 
הועלו ‎ הצעות ‎ מגוונות ‎ לפעילות ‎ יהודית-ערבית, ‎ לפעילות‎ 
חברתית, ‎ לפעילות ‎ לקידום ‎ נשים, ‎ להמשך ‎ הפעילות ‎ של ‎ אתרי‎ 
חד״ש ‎ הרשמיים ‎ והבלתי-רשמיים. ‎ נזרקו ‎ רעיונות ‎ לגבי‎ 
הכתובות ‎ האפשריות ‎ לפנייה ‎ לבנייה ‎ משותפת ‎ של ‎ שמאל‎ 
חדש, ‎ פלורליסטי, ‎ מדיני ‎ וחברתי.‎ 

האווירה ‎ המחשמלת, ‎ מחיאות ‎ הכפיים, ‎ ההקשבה‎ 
המרוכזת, ‎ הנכונות ‎ של ‎ עשרות ‎ רבות ‎ להירתם ‎ לפעילות ‎ של‎ 
חד״ש ‎ -  כל ‎ אלה ‎ סימנו ‎ את ‎ התוצאה ‎ של ‎ פריצת ‎ הדרך,‎ 
שהשיגה ‎ חד״ש ‎ בבחירות ‎ האחרונות ‎ בתל-אביב, ‎ ולא ‎ רק ‎ בה.‎ 


בינלאומי ‎ /4‎ 


משביתה ‎ כללית ‎ למרד ‎ אנטי-קולוניאלי‎ 

תושבי ‎ האי ‎ הקריבי ‎ גואדלופ ‎ הקימו ‎ קולקטיב ‎ נגד ‎ העושק ‎ והניצול.‎ 


שעות ‎ ספורות ‎ לאחר ‎ ששרת ‎ הפנים ‎ הצרפתייה ‎ מישל‎ 
אליו-מאר■ ‎ הכריזה, ‎ כי ‎ מאות ‎ שוטרים ‎ של ‎ יחידות ‎ דיכוי‎ 
ההפגנות ‎ הידועות ‎ לשמצה ‎ יוטסו ‎ לאי ‎ הקריבי ‎ גואדלופ, ‎ כדי‎ 
לסייע ‎ בדיכוי ‎ ההפגנות, ‎ הציע ‎ ראש ‎ ממשלת ‎ צרפת,‎ 
פרנסואה ‎ פיון, ‎ תוכנית ‎ שתגדיל ‎ את ‎ שכרם ‎ של ‎ עובדי ‎ האי,‎ 
שהוא ‎ מושבה ‎ צרפתית ‎ מסופחת.‎ 

בין ‎ המקל ‎ הקולוניאלי ‎ לבין ‎ הגזר ‎ של ‎ הבטחות ‎ לתוספות‎ 
שכר, ‎ נמשך ‎ בגואדלופ ‎ כבר ‎ חמישה ‎ שבועות ‎ מאבקם ‎ הנחוש‎ 
של ‎ האיגודים ‎ המקצועיים, ‎ של ‎ מפלגות ‎ השמאל ‎ ושל‎ 
הארגונים ‎ החברתיים. ‎ כתב ‎ העיתון ‎ הצרפתי ‎ "הומניטה"‎ 
בפואנט-א-פיטר ‎ סיכם ‎ כך ‎ חמישה ‎ שבועות ‎ של ‎ שביתה‎ 
כללית ‎ ומחאות: ‎ "השביתה, ‎ שהחלה ‎ ביוזמת ‎ האיגודים‎ 
המקצועיים, ‎ בעקבות ‎ ההשלכות ‎ החברתיות ‎ החמורות ‎ של‎ 
המשבר ‎ הקפיטליסטי ‎ העולמי ‎ על ‎ העובדים, ‎ הפכה ‎ במהרה‎ 
למרד ‎ אנטי‎ -קולוניאלי".‎ 

בעקבות ‎ העמקת ‎ המחאה, ‎ נשא ‎ נשיא ‎ צרפת ‎ ניקולא‎ 
סרקוז■ ‎ נאום ‎ לאומה ‎ (19.2), ‎ בו ‎ הודיע ‎ כי ‎ ייפגש ‎ עם ‎ פקידי‎ 
ממשל ‎ מגואדלופ, ‎ בניסיון ‎ "לתת ‎ מענה ‎ למצוקה, ‎ לדאגות‎ 
ולייאושם ‎ של ‎ בני ‎ ארצנו". ‎ עד ‎ אז, ‎ ובמשך ‎ שבועות ‎ ארוכים,‎ 
מילא ‎ סרקוזי ‎ את ‎ פיו ‎ מים ‎ בנוגע ‎ למשבר, ‎ ובשל ‎ כך ‎ נמתחה‎ 
עליו ‎ ביקורת ‎ חריפה.‎ 

המחאה ‎ באי ‎ גואדלופ, ‎ הנחשב ‎ לאזור ‎ של ‎ צרפת ‎ ועל ‎ כן‎ 
נכלל ‎ באיחוד ‎ האירופי, ‎ החלה ‎ בתגובה ‎ לעלייה ‎ במחירי ‎ המזון‎ 
ובמצרכים ‎ בסיסיים ‎ אחרים. ‎ גואדלופ ‎ תלוי ‎ בייבוא ‎ לצורך‎ 
אספקת ‎ נפט ‎ ומזון, ‎ והמחירים ‎ שם ‎ גבוהים ‎ יותר ‎ מאשר ‎ בצרפת‎ 
עצמה. ‎ במקביל, ‎ שיעור ‎ האבטלה ‎ באי ‎ גבוה ‎ מ-20 ‎ אחוזים‎ 
מכוח ‎ העבודה, ‎ והשכר ‎ נמוך ‎ יותר. ‎ בתי ‎ העסק ‎ הגדולים‎ 
בגואדלופ ‎ נמצאים ‎ בידיהן ‎ של ‎ משפחות ‎ של ‎ בעלי ‎ הון‎ 
צרפתים, ‎ שהגיעו ‎ לאי ‎ עם ‎ כיבושו ‎ במאה ‎ ה-17.‎ 

אך ‎ לא ‎ רק ‎ מחירם ‎ של ‎ מוצרים ‎ המיוצרים ‎ הרחק ‎ מהאי‎ 
גבוהים ‎ הרבה ‎ יותר. ‎ גם ‎ המחירים ‎ של ‎ התוצרת ‎ המקומית ‎ - 
גבוהים ‎ יותר. ‎ פעילי ‎ האיגודים ‎ של ‎ עובדי ‎ החקלאות ‎ חשפו, ‎ כי‎ 
קילו ‎ בננות ‎ מתוצרת ‎ האי ‎ נמכר ‎ ברשת ‎ חנויות ‎ הכלבו ‎ "קרפור"‎ 
(אחת ‎ הגדולות ‎ בעולם) ‎ בצרפת ‎ תמורת ‎ 1.50  יורו. ‎ אותן ‎ בננות‎ 
מתוצרת ‎ מקומית ‎ נמכרות ‎ בחנויות ‎ של ‎ אותה ‎ רשת ‎ באי, ‎ אבל‎ 
מחירן ‎ שם ‎ 2  יורו. ‎ גם ‎ הדלק, ‎ המיוצר ‎ בבתי ‎ הזיקוק ‎ הפועלים‎ 
באי ‎ מנפט ‎ הנרכש ‎ בארצות ‎ השכנות, ‎ נמכר ‎ בגואדלופ ‎ במחיר‎ 
יקר ‎ יותר ‎ מאשר ‎ בצרפת.‎ 

מוצרי ‎ הצריכה ‎ יקרים ‎ יחד ‎ עם ‎ עבודה ‎ זולה ‎ -  נוסחה‎ 
קולוניאלית ‎ זו ‎ מיושמת ‎ בגואדלופ ‎ ובאי ‎ השכן, ‎ מרטיניק,‎ 
שאף ‎ הוא ‎ בשליטה ‎ צרפתית, ‎ וגם ‎ בו ‎ גובר ‎ גל ‎ המחאות. ‎ אין ‎ זה‎ 
מקרי, ‎ שלפי ‎ הלשכה ‎ המרכזית ‎ לסטטיסטיקה ‎ האירופית,‎ 
בארבע ‎ המושבות ‎ של ‎ צרפת: ‎ גואדלופ, ‎ מרטיניק, ‎ גיניאה‎ 
הצרפתית ‎ והאי ‎ ראוניון ‎ שבאוקיאנוס ‎ ההודי, ‎ נרשמים ‎ אחוזי‎ 
האבטלה ‎ הגבוהים ‎ באיחוד ‎ האירופי: ‎ כרבע ‎ מכוח ‎ העבודה.‎ 
האבטלה ‎ חמורה ‎ יותר ‎ בקרב ‎ צעירים ‎ (15-24), ‎ המהווים ‎ גם‎ 
למעלה ‎ מ-55 ‎ אחוזים ‎ מהמפגינים. ‎ לשם ‎ השוואה: ‎ שיעורי‎ 
האבטלה ‎ הנמוכים ‎ של ‎ הצעירים ‎ בארצות ‎ האיחוד ‎ האירופי‎ 
נרשמו ‎ בהולנד ‎ -  כ-5 ‎ אחוזים ‎ מכוח ‎ העבודה.‎ 


החשש ‎ של ‎ הממשלה ‎ בפאריס: ‎ צונאמי ‎ חברתי‎ 

הממשלה ‎ השמרנית ‎ בפאריס ‎ חוששת ‎ מפני ‎ אפשרות,‎ 
שההפגנות ‎ בגואדלופ ‎ יגלשו ‎ לתוך ‎ צרפת, ‎ שם ‎ הפגינו ‎ החודש‎ 
כ-2.5 ‎ מיליון ‎ בני ‎ אדם ‎ במחאה ‎ על ‎ האופן, ‎ בו ‎ מטפלת‎ 
הממשלה ‎ במשבר. ‎ בעקבות ‎ חוסר ‎ שביעות ‎ הרצון ‎ מהנאום ‎ של‎ 
סרקוזי, ‎ מארגנת ‎ הקונפדרציה ‎ הכללית ‎ של ‎ האיגודים‎ 
המקצועיים ‎ (007), ‎ ב־19 ‎ במרס ‎ שביתה ‎ כללית ‎ והפגנות‎ 
ברחבי ‎ צרפת ‎ תחת ‎ הסיסמא: ‎ "העובדים ‎ לא ‎ ישלמו ‎ את ‎ מחיר‎ 
המשבר ‎ הכלכלי".‎ 

בפגישתו ‎ עם ‎ ראשי ‎ איגודי ‎ העובדים ‎ וארגוני ‎ מעסיקים,‎ 
הבטיח ‎ סרקוזי ‎ להקציב ‎ עד ‎ 2.65  מיליארד ‎ יורו, ‎ במטרה ‎ להקל‎ 
על ‎ האזרחים, ‎ שנפגעו ‎ בצורה ‎ הקשה ‎ ביותר ‎ מהמשבר ‎ הכלכלי‎ 
השורר ‎ בצרפת. ‎ המנהיג ‎ השמרני ‎ הצרפתי ‎ הכין ‎ מגוון ‎ הצעות ‎ - 
החל ‎ בקיצוצי ‎ מיסים ‎ למשפחות ‎ בעלות ‎ הכנסות ‎ נמוכות ‎ ועד‎ 
לתמריצים ‎ חדשים ‎ לצעירים ‎ מובטלים. ‎ עוד ‎ הודיע ‎ הנשיא ‎ על‎ 
"חבילה ‎ מיוחדת" ‎ עבור ‎ העובדים ‎ השובתים ‎ בגואדלופ ‎ ובני‎ 
משפחותיהם.‎ 

אבל ‎ הודעות ‎ הנשיא ‎ לא ‎ סיפקו ‎ את ‎ העובדים ‎ והצעירים ‎ באי‎ 
הרחוק. ‎ ההפגנות, ‎ שאורגנו ‎ בידי ‎ ברית ‎ בשם ‎ "הקולקטיב ‎ נגד‎ 
העושק ‎ והניצול״, ‎ שהקימו ‎ 50  איגודי ‎ עובדים, ‎ תנועות‎ 
חברתיות ‎ ומפלגות ‎ שמאל, ‎ ובהן ‎ המפלגה ‎ הקומוניסטית ‎ של‎ 
גואדלופ, ‎ היו ‎ שקטות ‎ תחילה. ‎ אולם ‎ הרוחות ‎ החלו ‎ לסעור,‎ 
לאחר ‎ שהממשלה ‎ בפאריס ‎ סירבה ‎ להיענות ‎ לדרישה ‎ להעלאת‎ 
שכרם ‎ של ‎ עובדים, ‎ המשתכרים ‎ שכר ‎ מינימום, ‎ ולקבוע‎ 
בגואדלופ ‎ שכר ‎ מינימום ‎ הגבוה ‎ מהנהוג ‎ בצרפת ‎ "בגלל ‎ יוקר‎ 
המחיה ‎ באי". ‎ עוד ‎ דורשים ‎ השובתים ‎ סבסוד ‎ של ‎ מוצרי ‎ היסוד‎ 
ופיקוח ‎ ממשלתי ‎ על ‎ מחירם. ‎ "הקולקטיב ‎ נגד ‎ הניצול" ‎ הכין‎ 
תוכנית ‎ בת ‎ מאה ‎ נקודות, ‎ כדי ‎ לנהל ‎ מו״מ ‎ עם ‎ נציגי ‎ המעסיקים‎ 
והממשלה. ‎ התוכנית ‎ מסתיימת ‎ במילים, ‎ שנכתבו ‎ בקראול,‎ 
השפה ‎ המקומית: ‎ "בכוחנו ‎ לבנות ‎ חברה ‎ חדשה, ‎ אם ‎ נצליח‎ 
לחסל ‎ את ‎ הניצול ‎ הקפיטליסטי ‎ ואת ‎ העושק ‎ הקולוניאלי".‎ 

מושלה ‎ הסוציאליסטי ‎ של ‎ גואדלופ, ‎ ויקטורן ‎ לורל, ‎ אמר‎ 
ברדיו ‎ פרנס ‎ אינפו, ‎ שהאי ‎ נמצא ‎ "על ‎ סף ‎ התקוממות".‎ 

מורשתה ‎ של ‎ רוזה ‎ לוקסמבורג‎ 

אירוע ‎ נוסף ‎ לציון ‎ 90  שנה ‎ להירצחה ‎ של ‎ רוזה ‎ לוקסמבורג‎ 
יתקיים ‎ ב-12 ‎ במרס ‎ בתל-אביב. ‎ האירוע ‎ הקודם ‎ נערך ‎ בחודש‎ 
שעבר ‎ במועדון ‎ הגדה ‎ השמאלית ‎ בת״א. ‎ הפעם ‎ יציין ‎ האירוע‎ 
את ‎ פתיחת ‎ המשרד ‎ בת״א ‎ של ‎ קרן ‎ רוזה ‎ לוקסמבורג ‎ של‎ 
מפלגת ‎ השמאל ‎ הגרמנית.‎ 

יום ‎ העיון, ‎ שכותרתו ‎ ־  "מורשתה ‎ של ‎ רוזה ‎ לוקסמבורג‎ 
והשמאל ‎ הגרמני ‎ והישראלי" ‎ יתקיים ‎ בבית ‎ סוקולוב. ‎ במהלכו‎ 
ייערכו ‎ דיונים ‎ בהשתתפות ‎ אישים ‎ מישראל ‎ ומגרמניה ‎ ובהם‎ 
ד״ר ‎ פלוריאן ‎ וייס, ‎ מנכ״ל ‎ קרן ‎ רוזה ‎ לוקסמבורג‎ ;  שרת ‎ החינוך‎ 
לשעבר ‎ שולמית ‎ אלוני; ‎ שר ‎ הקליטה ‎ לשעבר ‎ יאיר ‎ צבן, ‎ פרופ׳‎ 
משה ‎ צימרמן‎ (האונ׳ ‎ העברית), ‎ ח״כ ‎ דב ‎ חנין‎ (חד״ש), ‎ חברת‎ 
הפרלמנט ‎ הגרמני ‎ פטרה ‎ פאו‎ (ממפלגת ‎ השמאל), ‎ פרופ׳ ‎ משה‎ 
צוקרמן‎ (אונ׳ ‎ תל-אביב), ‎ חברת ‎ הכנסת ‎ לשעבר ‎ תמר ‎ גוז׳נסקי‎ 
(חד״ש) ‎ ומנהלת ‎ מרכז ‎ אדוה, ‎ ברברה ‎ סבירסקי.‎ 


בינלאומי ‎ /5‎ 


מול ‎ המשבר ‎ המעמיק ‎ -  הקומוניסטים‎ 
היוונים ‎ מציגים ‎ אופציה ‎ סוציאליסטית‎ 


הוועידה ‎ ה-18 ‎ של ‎ המפלגה ‎ הקומוניסטית ‎ היוונית ‎ נערכה‎ 
בסוף ‎ השבוע ‎ שחלף ‎ באתונה ‎ בנוכחות ‎ נציגיהן ‎ של ‎ 90 
מפלגות ‎ קומוניסטיות ‎ ופועליות ‎ ותנועות ‎ לשחרור ‎ לאומי ‎ מ¬‎ 
בג ‎ מדינות ‎ ברחבי ‎ העולם. ‎ בין ‎ האורחים ‎ היו ‎ נציגי ‎ המפלגות‎ 
הקומוניסטיות ‎ הסינית ‎ והקובנית. ‎ את ‎ המפלגה ‎ הקומוניסטית‎ 
הישראלית ‎ ייצג ‎ מוחמד ‎ נפאע, ‎ מזכ״ל ‎ מק״י. ‎ דובר ‎ המפלגה‎ 
היוונית ‎ מסר, ‎ כי ‎ זה ‎ המספר ‎ הגדול ‎ ביותר ‎ של ‎ משלחות ‎ מחו״ל‎ 
שהגיעו ‎ ליוון, ‎ כדי ‎ להשתתף ‎ בדיוני ‎ ועידה ‎ של ‎ המפלגה‎ 
הייונית.‎ 

הוועידה ‎ נפתחה ‎ בנאום ‎ של ‎ אלקה ‎ פפאריגה, ‎ מזכ״ל‎ 
המפלגה, ‎ אשר ‎ הדגישה ‎ בדבריה, ‎ כי ‎ "על ‎ רקע ‎ המשבר‎ 
הקפיטליסטי ‎ והמחאה ‎ הגוברת ‎ בחברה ‎ היוונית, ‎ הוועידה ‎ ה-‎ 
18  היא ‎ מן ‎ החשובות ‎ שבין ‎ ועידות ‎ המפלגה ‎ הקומוניסטית‎ 
היוונית. ‎ השפעתנו ‎ בחברה ‎ גדלה ‎ בשנים ‎ האחרונות, ‎ ולכן ‎ כל‎ 
הדיונים ‎ שקדמו ‎ לוועידה, ‎ וביתר ‎ שאת ‎ הדיונים ‎ במהלך‎ 
הוועידה ‎ והחלטותיה ‎ -  נודעת ‎ להם ‎ חשיבות ‎ מרכזית ‎ לקביעת‎ 
העתיד ‎ של ‎ המפלגה ‎ ואף ‎ של ‎ החברה ‎ היוונית ‎ כולה".‎ 

פפאריגה ‎ סקרה ‎ באריכות ‎ את ‎ המצב ‎ הבינלאומי ‎ והקדישה‎ 
דקות ‎ ארוכות ‎ לתיאור ‎ המשבר ‎ הקפיטליסטי ‎ הבינלאומי‎ 
והשלכותיו ‎ על ‎ החברה ‎ והכלכלה ‎ בארצה. ‎ היא ‎ קראה ‎ "לפתוח‎ 
במתקפה ‎ פוליטית ‎ בכל ‎ החזיתות", ‎ כדי ‎ להציב ‎ את‎ 
האלטרנטיבה ‎ הפוליטית ‎ של ‎ הקומוניסטים ‎ על ‎ סדר ‎ יומה ‎ של‎ 
החברה. ‎ פפאריגה ‎ הדגישה, ‎ כי ‎ "האופציה ‎ הסוציאליסטית‎ 
רצויה ‎ ואף ‎ הכרחית" ‎ מול ‎ כשלי ‎ הקפיטליזם.‎ 

עוד ‎ אמרה ‎ פפאריגה, ‎ כי ‎ המפתח ‎ לשינוי ‎ ביחס ‎ הכוחות‎ 
הפוליטי ‎ הקיים ‎ ביוון ‎ נמצא ‎ בידי ‎ תנועת ‎ העובדים. ‎ שתי‎ 
המפלגות ‎ הגדולות: ‎ הדמוקרטיה ‎ החדשה ‎ השמרנית‎ 
שבשלטון ‎ והמפלגה ‎ הסוציאליסטית‎ (פאסו״ק) ‎ שבאופוזיציה,‎ 
חרף ‎ ההבדלים ‎ במסרים, ‎ פועלות ‎ במתואם, ‎ כדי ‎ לחזק ‎ את‎ 
המשטר ‎ הקפיטליסטי. ‎ פפאריגה ‎ תקפה ‎ במילים ‎ חריפות ‎ את‎ 
הקואליציה ‎ של ‎ השמאל ‎ הרדיקלי ‎ "סיריזה", ‎ שלדבריה‎ 
"עוברת ‎ את ‎ כל ‎ גבולות ‎ האופורטוניזם ‎ והאנטי-קומוניזם".‎ 

הצעת ‎ ההחלטה ‎ והמצע ‎ החדש ‎ של ‎ המפלגה, ‎ שהוצגו ‎ לדיון‎ 
בוועידה, ‎ קיבלו ‎ את ‎ אישורם ‎ של ‎ 72  אחוזים ‎ מחברי ‎ המפלגה‎ 
בטרם ‎ הוגשו ‎ לצירים. ‎ לעיון ‎ בהצעות ‎ החלטה ‎ ובהצעת ‎ המצע‎ 
החדש ‎ של ‎ המפלגה ‎ הקומוניסטית ‎ היוונית ‎ בשפה ‎ האנגלית:‎ 

הוועד ‎ לידידות ‎ ישראל-קובה‎ 

מתארגנת ‎ קבוצה ‎ לנסיעה ‎ לקובה‎ 
ולביקור ‎ באי ‎ במסגרת ‎ בריגדה ‎ בינלאומית.‎ 
גולת ‎ הכותרת ‎ של ‎ הביקור ‎ - 
ציון ‎ ה-1 ‎ במאי ‎ בהוואנה.‎ 

הביקור ‎ יתחיל ‎ בשבוע ‎ האחרון ‎ של ‎ חודש ‎ אפריל‎ 
2009  ויימשך ‎ שבועיים ‎ ימים.‎ 

מספר ‎ המקומות ‎ בקבוצה ‎ -  מוגבל.‎ 
ההרשמה ‎ -  בטלפון ‎ 5510857-03 


מחקר ‎ חדש: ‎ מטרת ‎ ההפרטה ‎ ־ 
לשבור ‎ את ‎ ארגוני ‎ העובדים‎ 

"מדיניות ‎ ההפרטה ‎ נועדה ‎ לשבור ‎ את ‎ ארגון ‎ העובדים ‎ וזו‎ 
אחת ‎ המטרות ‎ המוצהרות ‎ של ‎ התהליך״ ‎ -  כך ‎ מסכם ‎ ד״ר‎ 
אמיר ‎ פז ‎ פוקס, ‎ מרצה ‎ למשפטים ‎ בקריה ‎ האקדמית ‎ אונו,‎ 
ומנהל ‎ שותף ‎ של ‎ הפרויקט ‎ "גבולות ‎ ההפרטה" ‎ במכון ‎ ון ‎ ליר.‎ 

המחקר ‎ "עובדים ‎ בעידן ‎ ההפרטה" ‎ הוצג ‎ בשבוע ‎ שעבר‎ 
בכנס ‎ "לנסח ‎ מחדש ‎ את ‎ גבולות ‎ ההפרטה", ‎ שנערך ‎ במכון ‎ ון‎ 
ליר ‎ בירושלים.‎ 

במחקרו, ‎ בחן ‎ פז ‎ פוקס ‎ את ‎ השפעת ‎ ההפרטה ‎ על ‎ העובדים,‎ 
ועקב ‎ אחר ‎ מעמד ‎ העובד ‎ לאחר ‎ מכירה ‎ של ‎ חברות ‎ ממשלתיות‎ 
דוגמת ‎ "חיפה-כימיקלים" ‎ ו״שקם", ‎ וכן ‎ אחר ‎ מעמד ‎ העובד‎ 
בחברות ‎ כוח ‎ אדם ‎ ממשלתיות.‎ 

לדבריו, ‎ בהסתכלות ‎ לאחור ‎ נמצא ‎ קשר ‎ ישיר ‎ בין ‎ מגמת‎ 
ההפרטה ‎ לפגיעה ‎ בכוחם ‎ של ‎ עובדים, ‎ הבאה ‎ לידי ‎ ביטוי‎ 
ביכולתם ‎ להתארגן ‎ ולנהל ‎ מו״מ ‎ כדי ‎ לחתום ‎ על ‎ הסכמים‎ 
קיבוציים. ‎ "לאורך ‎ השנים ‎ ממשלות ‎ ישראל ‎ ורבים ‎ מנבחרי‎ 
הציבור ‎ הצהירו ‎ בפומבי ‎ שמטרת ‎ ההפרטה ‎ היא ‎ שבירת ‎ איגודי‎ 
העובדים", ‎ מציין ‎ פז ‎ פוקס ‎ במחקרו, ‎ ומוסיף: ‎ "לאורך ‎ זמן,‎ 
ארגוני ‎ העובדים ‎ נחלשים ‎ והפערים ‎ בהכנסות ‎ גדלים".‎ 

נדל״ניסטים ‎ מאיימים ‎ על ‎ המרחב ‎ הפתוח‎ 

דו״ח ‎ של ‎ החברה ‎ להגנת ‎ הטבע ‎ שעניינו ‎ האיומים ‎ על‎ 
השטחים ‎ הפתוחים ‎ בשנת ‎ 2009, ‎ חושף ‎ 81  איומים ‎ מרכזיים‎ 
על ‎ השטחים ‎ הפתוחים ‎ בישראל, ‎ אשר ‎ יעמדו ‎ על ‎ סדר ‎ היום‎ 
הסביבתי ‎ בשנה ‎ הקרובה, ‎ מהם ‎ 21  -  באזור ‎ השרון.‎ 

לאיומים ‎ אלה ‎ השלכות ‎ קשות ‎ על ‎ איכות, ‎ כמות ‎ והיקף‎ 
השטחים ‎ הפתוחים, ‎ על ‎ ההיבט ‎ הסביבתי, ‎ הכולל ‎ את ‎ שימור‎ 
המגוון ‎ הביולוגי ‎ והנופים ‎ הפתוחים, ‎ המהווים ‎ נכס ‎ תרבותי‎ 
והיסטורי, ‎ ובעלי ‎ הערך ‎ החברתי ‎ והכלכלי.‎ 


לשרף ‎ חסאן ‎ ולמשפחה‎ 

משתתפים ‎ בצערך ‎ העמוק‎ 
על ‎ מותה ‎ ללא ‎ עת ‎ של ‎ רעייתך‎ 

תגריד‎ 

הוועד ‎ המרכזי ‎ של ‎ מק"׳‎ 


לשרף ‎ חסאן ‎ ולבני ‎ המשפחה‎ 

א׳ ‎ תך ‎ באבלך ‎ הכבד ‎ על ‎ מותה ‎ של ‎ רעייתך‎ 

תגריד‎ 

המזכירות ‎ הארצית ‎ של ‎ חד״ש‎ 


לשרף ‎ חסאן ‎ ולמשפחה‎ 
כואבים ‎ איתך ‎ את ‎ מותה ‎ בטרם ‎ עת ‎ של ‎ הרעיה‎ 

תגריד‎ 

ועד ‎ מחוז ‎ ת״א-יפו ‎ של ‎ מק"׳‎ 

חד״ש ‎ ת״א, ‎ חד״ש ‎ יפו‎ 


הבנקים ‎ 0וג1י0 ‎ את‎ "19• ‎ הגליל", ‎ 01x0  ׳11019‎ 


התנגדות ‎ הבנקים ‎ הנ1שים ‎ לכל ‎ הצעות ‎ הרכישה, ‎ שה1גש1‎ 
לקניית ‎ החברה ‎ ״דטה ‎ -  פרי ‎ הגליל", ‎ ת1ביל ‎ קר1ב ‎ ל11דאי‎ 
לסגירת ‎ המפעל ‎ "פרי ‎ גליל" ‎ בחצ1ר ‎ הגלילית ‎ 1לפיט1ריהם ‎ של‎ 
מא1ת ‎ הע1בדים. ‎ החברה ‎ ״דטה ‎ -  פרי ‎ הגליל" ‎ נקלעה ‎ לח1ב1ת‎ 
כבדים ‎ לבנקים, ‎ לספקים ‎ 1לחקלאים, ‎ אך ‎ השליטה ‎ בגורלה‎ 
היא ‎ בידי ‎ הבנקים, ‎ 1אלה ‎ מעדיפים ‎ הליך ‎ של ‎ כינ1ס ‎ נכסים,‎ 
שמשמע1ת1 ‎ -  סגירת ‎ המפעל.‎ 

לפני ‎ כחודשיים ‎ הגיש1 ‎ הבנקים ‎ לא1מי ‎ 1דיסק1נט ‎ לבית‎ 
המשפט ‎ המחוזי ‎ בחיפה ‎ תביעה ‎ נגד ‎ "ויטה- ‎ פרי ‎ גליל" ‎ עקב‎ 
חובות ‎ של ‎ כ-170 ‎ מיליון ‎ שקל. ‎ בהסכמת ‎ הצדדים ‎ החליט ‎ בית‎ 
המשפט, ‎ כי ‎ המפעל ‎ לא ‎ ייכנס ‎ להליך ‎ של ‎ פירוק ‎ וכינוס, ‎ אלא‎ 
תבחן ‎ האפשרות ‎ לעניין ‎ רוכשים ‎ פוטנציאליים. ‎ בית ‎ המשפט‎ 
מינה ‎ נאמנים, ‎ במטרה ‎ לשמור ‎ את ‎ המפעל ‎ כעסק ‎ חי ‎ ולקבל‎ 
הצעות ‎ רכישה.‎ 

יונה ‎ פרטוק, ‎ יו״ר ‎ מרחב ‎ גליל ‎ עליון ‎ בהסתדרות, ‎ ציין, ‎ כי‎ 
למפעל ‎ בחצור ‎ הגליל ‎ יש ‎ רווח ‎ תפעולי ‎ נאה ‎ ביותר. ‎ המפעל‎ 
הזה ‎ נקלע ‎ לקשיים ‎ רק ‎ בגלל ‎ החובות ‎ של ‎ החברה ‎ האם ‎ ויטה.‎ 
להערכתו, ‎ ישנן ‎ כמה ‎ הצעות ‎ רכישה, ‎ בהחלט ‎ סבירות, ‎ שניתן‎ 
באמצעותן ‎ להגיע ‎ לנוסחה ‎ להמשך ‎ הפעילות ‎ במפעל‎ 
ולהעסקת ‎ העובדים.‎ 

למפעל ‎ "פרי ‎ הגליל" ‎ נודעת ‎ חשיבות ‎ קריטית ‎ לחצור‎ 
הגלילית ‎ עצמה ‎ ולאזור ‎ כולו. ‎ זה ‎ מקום ‎ העבודה ‎ המרכזי‎ 
בחצור ‎ הגלילית, ‎ ואם ‎ הוא ‎ ייסגר ‎ -  יקפצו ‎ אחוזי ‎ האבטלה‎ 
בחצור ‎ הגלילית ‎ ובאזור ‎ כולו. ‎ פרטו ‎ הגדיר ‎ את ‎ סגירתו‎ 
הצפויה ‎ של ‎ המפעל ‎ -  "חבית ‎ אבק ‎ שריפה ‎ חברתי".‎ 

ההסתדרות ‎ החדשה ‎ החליטה ‎ להילחם ‎ נגד ‎ סגירת ‎ המפעל‎ 
בשל ‎ חשיבותו ‎ הרבה ‎ לאזור ‎ כולו. ‎ באסיפת ‎ עובדים‎ 
ובהסתדרות ‎ התקבלה ‎ החלטה ‎ לנקוט ‎ בצעדי ‎ מחאה. ‎ מוטי‎ 
חזיזה, ‎ יו״ר ‎ ועד ‎ העובדים, ‎ הזהיר, ‎ כי ‎ העובדים ‎ ינקטו ‎ "צעדים‎ 
קיצוניים ‎ חסרי ‎ תקדים, ‎ שלא ‎ נקטנו ‎ בהם ‎ עד ‎ היום".‎ 

חזיזה ‎ קרא ‎ למקבלי ‎ ההחלטות ‎ להיות ‎ זהירים ‎ ולהפעיל‎ 
שיקול ‎ דעת ‎ והוסיף: ‎ "הבנקים ‎ פסלו ‎ את ‎ כל ‎ ההצעות ‎ להסדר‎ 
הנושים ‎ והחזירו ‎ אותנו ‎ למצב ‎ ההתחלתי. ‎ הפסילה ‎ שלהם ‎ לא‎ 
תמוטט ‎ רק ‎ את ‎ מפעל ‎ ויטה‎ ;  הם ‎ שולחים ‎ עיירה ‎ שלמה ‎ לבית‎ 
קברות. ‎ בית ‎ המשפט ‎ צריך ‎ להפעיל ‎ שיקול ‎ דעת ‎ בהחלטה ‎ על‎ 
גורלו ‎ של ‎ המפעל".‎ 

לקראת ‎ הסכם ‎ באלישרא‎ 
לאחר ‎ שלוש ‎ שבות ‎ סכסוך ‎ העבודה‎ 

שלוש ‎ שנים ‎ מאז ‎ הוכרז, ‎ הגיע ‎ לסיומו ‎ סכסוך ‎ העבודה‎ 
הקשה ‎ והמתוקשר ‎ בין ‎ העובדים ‎ וההנהלה ‎ במפעל ‎ אלישרא.‎ 
נציגי ‎ ההסתדרות ‎ והעובדים ‎ והנהלת ‎ המפעל ‎ גיבשו ‎ בשבוע‎ 
שעבר ‎ טיוטת ‎ הסכם, ‎ שתסיים ‎ את ‎ סכסוך ‎ העבודה ‎ החריף.‎ 

העובדים ‎ באלישרא ‎ יקבלו ‎ רשת ‎ ביטחון ‎ מפני ‎ פיטורים‎ 
למשך ‎ 8-10  שנים ‎ ופיצויים ‎ מוגדלים ‎ במקרה ‎ של ‎ פרישה.‎ 
הצדדים ‎ צפויים ‎ לסכם ‎ שורה ‎ של ‎ הסכמות ‎ נוספות ‎ וההסכם‎ 
יוצג ‎ כבר ‎ השבוע. ‎ מאז ‎ שקבוצת ‎ אלביט ‎ מערכות ‎ רכשה ‎ 70% 


מאלישרא ‎ מידי ‎ כור ‎ בסוף ‎ 2005, ‎ ניסתה ‎ ההנהלה ‎ החדשה‎ 
להעביר ‎ את ‎ מפעל ‎ אלישרא ‎ מבני ‎ ברק ‎ לחולון ‎ ולפגוע ‎ בזכויות‎ 
העובדים. ‎ אולם ‎ העובדים ‎ ניהלו ‎ מאבק ‎ נחוש ‎ והשביתו ‎ כמה‎ 
פעמים ‎ את ‎ מפעל.‎ 

הכנות ‎ להפגנת ‎ ה־8 ‎ במרס ‎ בת״א‎ 

תנועת ‎ נשים ‎ דמוקרטיות ‎ בישראל ‎ (תנד״י), ‎ קואליציית‎ 
נשים ‎ לשלום ‎ וארגוני ‎ נשים ‎ נוספים ‎ יציינו ‎ את ‎ יום ‎ האישה‎ 
הבינלאומי, ‎ ה-8 ‎ במרס, ‎ בהפגנה ‎ של ‎ נשים ‎ יהודיות ‎ וערביות‎ 
בת״א ‎ בשבת, ‎ 7.3, ‎ בשעות ‎ הצהריים. ‎ ההפגנה ‎ תוקיע ‎ פשעים‎ 
הנעשים ‎ נגד ‎ נשים ‎ באמצעות ‎ מלחמות, ‎ כיבוש, ‎ אבטלה,‎ 
אפליה ‎ בשכר, ‎ ניצול ‎ מיני, ‎ פורנוגרפיה ‎ ועוד.‎ 

פרטים ‎ נוספים ‎ על ‎ ההפגנה ‎ יפורסמו ‎ בגיליון ‎ הקרוב ‎ של ‎ "זו‎ 
הדרך״ ‎ ובאתר ‎ מק״י ‎ 9.11־01‎ .ו>31רח./״עע״\‎ 

החזית ‎ הדמוקרטית ‎ לשלום ‎ ולשוויון‎ 

המזכירות ‎ הארצית‎ 

תתכנס ‎ בשבת, ‎ 28  בפברואר, ‎ בשעה ‎ 10.30,‎ 

באולם ‎ אחווה, ‎ שד׳ ‎ בן־גוריון ‎ 39, ‎ חיפה‎ 

על ‎ סדר ‎ היום:‎ 

סיכום ‎ הבחירות ‎ לכנסת ‎ ה־18‎ 

מכללת ‎ הגדה ‎ השמאלית‎ 

אחד ‎ העם ‎ 70,ת״א‎ 

קורס ‎ לימודי ‎ בן ‎ 4  מפגשים, ‎ בימי ‎ ב'‎ 

הון, ‎ שלטון ‎ ופוליטיקה‎ 

בהנחייתה ‎ של ‎ תמר ‎ גוזינסקי‎ 

ייפתח ‎ ביום ‎ ב׳, ‎ 2  במרס, ‎ בשעה ‎ 20.00.‎ 

התשלום ‎ עבור ‎ הקורס ‎ -  90  שקל,‎ 

תשלום ‎ עבור ‎ הרצאה ‎ בודדת ‎ -  30  שקל.‎ 

***‎ 

קורס ‎ לערבית ‎ מדוברת ‎ למתחילים‎ 

בהנחיית ‎ המורה ‎ יוסף ‎ עספור‎ 

ייפתח ‎ במהלך ‎ חודש ‎ מרס.‎ 

להרשמה ‎ לשני ‎ הקורסים:‎ 
2591662-054  1ו.9'01-^^39!ץ@10ח1‎ 

מק״י ‎ -  מחוז ‎ ת״א-יפו‎ 

ביום ‎ א׳, ‎ 1  במרס, ‎ בשעה ‎ 19.00,‎ 

באולם ‎ בית ‎ הידידות, ‎ אחד ‎ העם ‎ 70, ‎ ת״א,‎ 

ערב ‎ לזכרו ‎ של‎ 

יוסף ‎ (יושקה) ‎ ולרשטיין‎ 


ת״ד ‎ 26205, ‎ ת״א ‎ 61261, ‎ □ל׳ ‎ 6293944-03, ‎ □ק0 ‎ 6297263-03, ‎ 8.11־111310.01 ‎ @10מ1‎ 
אתר ‎ מק״י‎ :  11.§'1.01^131מ.1¥1¥1¥‎ ,  אתר ‎ חד״ש ‎ :  11.§'13811.01>113.¥!¥!¥!‎ 


